《游罗浮宝积寺》
宋代·陈元晋

半生梦罗浮，世事缚两脚。
仙泉有谁何，生客那得酌。
君诗挹其腴，水味从此薄。
清游天所裁，望极南飞鹤。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。